**Objava na spletni strani**

**Ministrstva za digitalno preobrazbo**

Številka: 381-14/2024-3150-69

Datum: 3. 10. 2024

**Zadeva: Odgovori na vprašanja, postavljena na informativnem dnevu za Javni razpis za sofinanciranje gradnje visokozmogljivih fiksnih širokopasovnih omrežij oziroma nadgradnjo obstoječih fiksnih omrežij (GOŠO6)**

Na informativnem dnevu za Javni razpis za sofinanciranje gradnje visokozmogljivih fiksnih širokopasovnih omrežij oziroma nadgradnjo obstoječih fiksnih omrežij (GOŠO6), ki je bil 26. 9. 2024 in je potekal prek aplikacije Microsoft Teams, smo prejeli vprašanja, na katera vam v nadaljevanju podajamo naslednje odgovore:

**Vprašanje št. 1:**

Prosim če posredujete link kje ste objavili dopolnitve in pojasnilo zakaj to ni objavljeno na osnovni strani kjer je objavljen sam razpis.

**Odgovor št. 1:**

Ministrstvo je objavilo spremembe javnega razpisa JR GOŠO6 v Uradnem listu RS, št. 81/24 z dne 20. 9. 2024 ter na svoji spletni strani, kot običajno v okviru javnih objav.

Link do objave spremembe:  [Sprememba Javnega razpisa za sofinanciranje gradnje visokozmogljivih fiksnih širokopasovnih omrežij oziroma nadgradnjo obstoječih fiksnih omrežij (GOŠO6) (gov.si)](https://www.gov.si/zbirke/javne-objave/dodaj-javna-objava-240920134334/)

Zaradi izpostavljenega vprašanja pa smo spremembe javnega razpisa dodatno objavili tudi v okviru prvotne objave (16. 8. 2024) javnega razpisa JR GOŠO6: [Javni razpis za sofinanciranje gradnje visokozmogljivih fiksnih širokopasovnih omrežij oziroma nadgradnjo obstoječih fiksnih omrežij (GOŠO6) (gov.si)](https://www.gov.si/zbirke/javne-objave/javni-razpis-za-sofinanciranje-gradnje-odprtih-sirokopasovnih-omrezij-naslednje-generacije-goso-6/)

**Vprašanje št. 2:**

Pozdravljeni, kam spadajo stroški varnostnega inženirja?

**Odgovor št. 2:**

Stroški varnostnega inženirja niso upravičen strošek.

**Vprašanje št. 3**

Na kakšen način bo upravičenec izstavil račun oz. situacijo ministrstvu, če je lastno delo upravičen strošek. Ali pravilno razumemo, da bo upravičenec za svoje lastno delo izstavil fakturo - račun direktno ministrstvu v obliki vloge za izplačilo?

**Odgovor št. 3:**

Izbrani prijavitelj bo na ministrstvo preko Uprave za javna plačila (v nadaljevanju: UJP) izdal t.i. Zahtevek, ki bo nadomestil e-Račun. V okviru Zahtevka bo lahko po vrstah upravičenih stroškov vnesel več zneskov npr. znesek računa za gradnje (po situaciji), znesek računa nakupa opreme itd. Vsi zneski bodo morali biti brez DDV. Zraven bo treba priložiti izpolnjen VZI z obveznima prilogama: seznamom stroškov in vsebinskim poročilom. Ostale priloge (npr. gradbena situacija, plačilo računa zunanjemu izvajalcu, prevzemni zapisnik itd.) bo treba poslati na gp.mdp@gov.si s sklicem na pogodbo in s sklicem na Zahtevek, na katerega se bodo nanašale priloge in bodo zavedene v informacijski sistem ministrstva.

Postopek bo potekal v skladu s shemo 15 Priročnika o načinu financiranja iz sredstev Mehanizma za okrevanje in odpornost. Vzorci VZI in obveznih prilog so v PRILOGI 3 tega javnega razpisa. Skrbnik pogodbe na strani ministrstva bo po prejemu Zahtevka in vseh prilog izvedel administrativno preverjanje

**Vprašanje št. 4:**

Kako je s podizvajalci? Če sklepamo po razpisni dokumentaciji naknadna izbira (skladno z internimi pravili potencialnega prijavitelja) ni mogoča, saj je poleg vseh zahtevanih obrazcev potrebno dodati tudi podpisano pogodbo s podizvajalcem.

»Obrazec št. 2: Osnovnim podatkom o prijavitelju se priložijo tudi podatki o vseh morebitnih podizvajalcih (obrazec v razpisni dokumentaciji št. 3: Podatki o podizvajalcu) **ter pogodbe z vsemi morebitnimi podizvajalci** (obrazec v razpisni dokumentaciji št. 4: Dogovor oziroma pogodba s podizvajalci).«

Danes pa ste omenili, da je naknadna izbira vendarle mogoča. Kaj vse mora izpolniti potencialni prijavitelj v primeru naknadne izbire, da bo vloga popolna.

**Odgovor št. 4:**

V primeru, da prijavitelj podizvajalcev v vlogi ne navede, mora skladno z razpisno dokumentacijo prav tako priložiti zahtevane obrazce za podizvajalce, vendar na obrazce navede, da bodo podizvajalci izbrani tekom izvedbe projekta.

Priloženi obrazci, izjave in priloge morajo biti podpisani ter žigosani, če prijavitelj uporablja žig.

Skladno z razpisno dokumentacijo, točka 1.13 Upravičeni stroški in način njihovega dokazovanja mora izbrani prijavitelj pri prvem VZI, poleg obveznih prilog poslati še podpisane pogodbe s podizvajalci, dokazila o opravljenem postopku izbora zunanjih izvajalcev in druge podlage za izstavitev računa.

**Vprašanje št. 5:**

Ali mora potencialni prijavitelj predložiti izpolnjene in podpisane izjave na obrazcu v razpisni dokumentaciji št. 19 (Izjava lastnika nepremičnine) oz. obrazcu v razpisni dokumentaciji št. 20 (Seznam lastnikov nepremičnin, ki ne želijo oz. ne dovolijo gradnje širokopasovnega dostopa in o tem tudi nočejo ali ne morejo podpisati izjave ali je tam omrežje že zgrajeno) že ob oddaji vloge kot bi lahko sklepali po obeh kontrolnikih za popolnost vloge, ali ob oddaji VZI, kot je zapisano v točki 1.6 Pričakovani rezultati in kazalniki projektov?

**Odgovor št. 5:**

Potencialni prijavitelj mora priložiti vse zahtevane obrazce, kot je zahtevano v kontrolniku za popolnost vloge. Obrazec št. 19 (Izjava lastnika nepremičnine) in obrazec št. 20 (Seznam lastnikov nepremičnin, ki ne želijo oz. ne dovolijo gradnje širokopasovnega dostopa in o tem tudi nočejo ali ne morejo podpisati izjave ali je tam omrežje že zgrajeno) prijavitelj pusti prazne, saj so ti podatki znani šele tekom izvajanja projekta.

**Vprašanje št. 6:**

Za vsak izbor opreme ali storitev ali izvajalcev vedno rabimo 3 ponudbe?

**Odgovor št. 6:**

Da, pri čemer je način upoštevanja temeljnih načel javnega naročanja opisan v razpisni dokumentaciji, točka 1.13 Upravičeni stroški in način njihovega dokazovanja.